text: Påsatte brande i campingvogne
  14 september 2010 kl. 07.52
  To campingvogne på den samme vej udbrændte i nat.
  Ved et boligbyggeri på Søndermarksvej i Fredericia blev der i nat meldt om brand i to campingvogne.
  Campingvognene stod på parkeringsarealerne foran boligblokkene. 
  På trods af, at de to campingvogne stod langt fra hinanden, modtog politiet meldingerne om begge brande præcis klokken 23.38.
  - Der er ingen tvivl om, at de er påsatte. Det bygger vi simpelthen på, at vi modtog henvendelserne nøjagtig samtidig, siger Finn Nielsen fra Lokalpolitiet i Fredericia
  Politiet søgte med hunde umiddelbart efter alarmopkaldene for at finde gerningsmændene, men det gav ikke pote. 
  Der bliver foretaget tekniske undersøgelser på gerningsstedet i dag.
  